KATMATA PALGEGA
Tere tulemast saatesse! See on kolmas osa
12-osalisest saatesarjast, kus püüame järjest rohkem mõista,
mis on nägemine Pühas Vaimus. Oleme rääkinud vaimulike meelte
üles äratamisest ning sellest, kuidas rääkida Jumala ilmutusest.
Täna räägime prohvetlikkuse kahest erinevast voolust.
Saate lõpus näete ekraanil e-maili aadressit,
mis on ekraanil juba praegu.
"Trm" on lühend meie teenistuse nimest Tabernacle Revival Ministries.
E-maili aadress on selle jaoks, et võiksid jagada oma nägemusi
või unenägusid meiega. Ehk tahad koos palvetada,
et teada saada, mida Jumal nende kaudu öelda tahab.
Tõlgendame nägemusi ja juhendame.
Aga nüüd lähme teema juurde. "Prohvetlikkuse kaks voolu".
Räägime prohvetist ja nägijast. Mille poolest nad erinevad?
Kõigepealt räägime prohvetlikkuse definitsioonist Peter Wagneri sõnul.
Prohvetlikkuse armuand on eriline võime, mille Jumal on kinkinud
Kristuse ihu liikmetele, võtta vastu ja Jumala võitud sõnade kaudu ilmutada
Jumala vahetu sõnum Tema rahvale, kes on kokku kogunenud,
kas rühmas või eraldi.
Mis on prohvetlikkuse eesmärk? Prohvetite või nägijate eesmärk?
Kõigepealt tuua au Jeesusele. Ehitada üles, julgustada,
trööstida, üles tõsta, rääkida tulevikku ja lootust inimestele.
Prohveteering on tunnustäht ebausklike jaoks,
et nad võiksid veenduda.
Prohveteering ei asenda kunagi Piiblit.
Prohveteering on teatud Sõna teatud rühmale teatud ajal
teatud inimese kaudu.
Piibel on igale inimesele alati täpselt nii ja aamen.
Prohveteeringud, mida näeme või kuuleme, on alati koguduse
ehk Kristuse pruudi positiivseks üles ehitamiseks.
On kaks erinevat voolu: prohveteeringud ja nägemused.
Prohveti heebreakeelne tähendus on 'pulbitsema prohveteeringutest'.
Ta on isik, kes pulbitseb ja kuuleb elavaid sõnu.
Ta kuuleb sisemiste kõrvadega, mida Jumal räägib.
Siis räägib ta välja, mis ta kuulis.
Teine vool on nägemine. See, kes näeb südamesilmadega,
on nägija. Jumal annab talle ilmutusi nägemuste kujul ja
ta selgitab seda oma arusaamise põhjal. Tõlgendab seda, mida Jumal näitab.
Heebreakeelse vastava sõna otsene tähendus on 'nägema'.
Seega üks inimene pulbitseb ülevoolavalt sõnadest ja teine inimene
näeb ning räägib.
Lugesin uuringut inimese aju poolkeradest.
Ma ei räägi teile teadusest, vaid sellest, et sain inspireeritud.
Vasak ajupoolkera domineerib neil, kes on tehnilised inimesed,
näiteks arstid. Aju vasakul pool on kõne, arvud, kirjutamine ja
lugemine, mõtisklemine ja analüütiline mõtlemine.
Seega vasakul pool on nutikus, tarkus, mõistlikkus, suur ajumaht.
Vasak ajupoolkera domineerib nendel, kes pulbitsevad Jumala sõnadest.
Nad on prohvetlike sõnade inimesed.
Mis kuulub paremasse ajupoolkerasse? Muusika, dimensioonid, kunstid,
kujutlusvõime, intuitsioon ehk sisemine ettenägemine ja spontaansus.
Seega, kui su parem ajupoolkera on domineeriv, siis tõenäoliselt
Jumala esmane viis sulle asju ilmutada, on vaimus nägemine.
Kõik, mis on visuaalne.
Jumal kasutab su spontaansust, intuitsiooni ja kujutlusvõimet.
Eriti tähtis on sellise inimese jaoks muusika.
Jumala poolt võitud muusika aktiveerib meie paremat ajupoolkera,
mis tõstab esile spontaansuse ja äratab sisemise nägemise.
Piibli aja prohvetid kutsusid kandlemängija kohale ja
siis nad said sõnumeid rahvale. Juba Vana testamendi ajal
kasutati Jumala Püha Vaimu poolt inspireeritud muusikat,
et süüdata põlema vaimus nägemise annid.
Sõna "prohvet" võib leida Vanast testamendist üle 300 korra
ja Uuest testamendist üle 100 korra. Mõned näited prohvetitest.
Aabraham oli prohvet. 1. Moosese 20:7:
"Ja nüüd anna mehele (Aabrahamile) naine tagasi, sest ta on prohvet ja ta
palvetab sinu pärast, et sa jääksid elama."
Moosest kutsuti prohvetiks. 5. Moosese 34:10:
"Aga Iisraelis ei tõusnud enam niisugust prohvetit nagu Mooses,
keda Issand tundis palgest palgesse."
Aaron oli ka prohvet. Jeremijat kutsuti prohvetiks
juba enne tema sündi. Jeremija 1:5:
"Enne kui ma sind emaihus valmistasin, tundsin ma sind, ja enne kui sa
emaüsast välja tulid, pühitsesin ma sinu:
ma panin su rahvastele prohvetiks."
Malaki räägib prohvetist, kes ilmub viimseil päevil
ja tegutseb Eelija vaimus. Teame, et ta räägib Ristija Johannesest.
Prohvet on Jumala häälekandja. Prohvetlikud inimesed on seega
Jumala häälekandjad, kes räägivad seda,
mida nad kuulevad Püha Vaimu rääkimas.
Nii sisemiselt kui ka füüsiliselt kuuldava häälega.
Nägija on see, kes võtab vastu ilmutusi nägemuste, unenägude,
mõttemaailma kujutluste ja vaimumaailma piltide kujul.
See, kes on tundlik nägemise valdkonnas, leiab igast visuaalsel
kujul ilmutusest uut innustust vaadata veelgi sügavamale.
Kui füüsilises maailmas on nii, mis siis vaimumaailmas veel on?
Nägijad on kõik ka prohvetid, aga kõik prohvetid ei ole nägijad.
Prohvetid saavad inspireeritud kuulmise kaudu. Nägija prohvetlik and
saab inspireeritud visuaalsete ärritajate poolt.
Aasaf oli nägija. 2. Ajaraamat 29:30 öeldakse,
et nii nägija Aasafi kui ka Taaveti sõnadega ülistati.
Taaveti nõuandjaks oli nägija Gaad.
2. Saamueli 24:11-12: "Ja kui Taavet hommikul tõusis,
oli Issanda sõna tulnud prohvet Gaadile, Taaveti nägijale;
ta oli öelnud..."
Aasaf oli nägija, Gaad oli ka nägija,
aga Naatanit, kes teenis samuti Taavetit, kutsuti prohvetiks.
Ta pulbitses, kuulis sõnu ja sai ilmutusi sõnalisel kujul.
Huvitav kirjakoht on 1. Ajaraamatus 29:29.
"Ja kuningas Taaveti lood, varasemad ja hilisemad, vaata,
need on kirja pandud nägija Saamueli lugudes, prohvet Naatani
lugudes ja ilmutaja Gaadi lugudes." Soome tõlkes on Gaad "teadja",
aga algkeeles tähendab see sõna "nägijat".
Gaad oli nägija.
Taavetit ümbritsevad nõuandjad olid prohvetid ja nägijad.
Need mõlemad on niivõrd tähtsad. Üks ei välista teist. Jumal annab
nii sõnalisi prohveteeringuid kui ka nägemusi.
Miks ma sellest räägin? Et sina leiaksid oma viisi,
millega Jumal tahab sinuga suhelda.
Et sa ei võrdleks ennast kellegi teisega.
Kui su sõber saab Jumalalt sõnalisel kujul imutusi,
aga sina näed ainult nägemusi, kas sa oled siis kuidagi halvem?
Ei ole halvem sina ega tema. Igaüks on tähtis.
Kui meil on sõnalise prohveteerimise and,
räägime sõnu ja kuuleme sõnu. Prohveteeringu jagamine on lihtne.
Räägid seda, mida oled kuulnud.
Aga nägemise keerukus ilmneb selles, et peame tõlgendama Jumala pilte.
Räägime hiljem nägemuste tõlgendamisest ja mõistmisest.
Olen püüdnud jagada oma isiklikke kogemusi sellel teekonnal
vaimus nägemise valdkonnas.
Isiklikult olen märganud, et muusika ja Jumalaga aja veetmine,
võitud ülistusmuusika aktiveerib mind aina rohkem nägema.
Isaga aja veetmine on Tema ülistamine. Võib-olla laulan või
mängin ise, võib-olla kuulan muusikat, mis tõstab Jumala kõrgeks.
See aktiveerib kogu mu sisemise maailma vaatama sügavamale.
Olen mõistnud seost Jumala ligiolus viibimise,
Tema Sõna uurimise ning vaimus kuulmise ja nägemise vahel.
Need asjad muudavad prohvetlikkuses voolamist järjest väelisemaks
erinevates olukordades.
Võime seda proovida. Otsi endale mugav asend.
Ida juhib meid Jumala ligiolusse, ülistama Jeesust vaimus ja tões.
Laseme Pühal Vaimul tulla. Las Ta räägib su südamele.
Kas Ta aktiveerib sind nägema? Kas su sisemus pulbitseb sõnadest?
Viibime Isa armastuses, Pühas Vaimus.
Las sünnib Sinu tahe minu sees
Jeesus
Tahan seista Su auhiilguses
Tahan näha Sind palgest palgesse
Tahan seista Su auhiilguses
Tahan näha Sind palgest palgesse
Tahan seista Su auhiilguses
Tahan näha Sind palgest palgesse
Tahan seista Su auhiilguses
Tahan näha Sind palgest palgesse
Palgest palgesse
Langeta oma auhiilgus
Tahan seista Su auhiilguses
Tahan näha Sind palgest palgesse
Tahan seista Su auhiilguses
Tahan näha Sind palgest palgesse
Palgest palgesse
Nii, kuidas Mooses Sind nägi
Palgest palgesse
Tahan näha Sind palgest palgesse
Palgest palgesse
Vii kõrgemale
Tahan näha Sind
Nii, kuidas Mooses Sind nägi
Palgest palgesse
Nii, kuidas Mooses Sind nägi
Tahan seista Su auhiilguses
Tahan näha Sind palgest palgesse
Tahan seista Su auhiilguses
Tahan näha Sind palgest palgesse
Nägin mõnda pilti, mida tahan teiega jagada.
Kõigepealt joonistati mu silmade ette sõrmus.
Tundsin, kuidas Jeesus küsis mitme inimese käest:
Kas võin sind endale kihlata?
Keda Jeesus tahab kihlata? Keda Ta tahab viia sügavama
Jumala tundmiseni? Eriti need, kes on otsinud teavet tuleviku kohta
ennustajatelt, kaardipanijatelt, käevaatajatelt, valedest kohtadest.
Pimeduse poolt. Pimeduse pool ei oska sulle muud rääkida,
kui seda, milline õnnetus ja millised mured ootavad ees.
Aga Jumal tahab näidata sulle ehtsat tulevikku ja lootust.
Seda, mille vaenlane on moonutanud ja värvanud ennustajad ennustama.
Ta tahab anda sulle ehtsa nägemise ja kuulmise vaimus.
Jumal ilmutab sulle Pühas Vaimus, mis saab juhtuma. Oma suures
armastuses Ta tahab tuua sind lähemale ja kihlata sind endaga,
et võiksid öelda: "Jah."
Tahan ehtsat ja mitte võltsi! Tahan Jeesuse vere väge,
Pühas Vaimus nägemise andi ja kõike, mis on ehtne.
Seda Jumal pakub igaühele. Olgu päästmine või astumine
sügavamasse Jumala tundmisesse.
Jeesus küsib täna: "Kas sa tahad?"
Võime vastata: "Jah."
Nägin teist pilti. Sa teed trenni, jalutad looduses või oled lähiajal
käinud kuskil kõrgel. Võib-olla künka peal, veetornis, vaatetornis,
mäe peal, kus sulle on avanenud avar vaade.
Imetlesid ja nautisid seda, mida nägid. Kogen, et Jumal tahab viia sind vaimus
samasse kohta. Kes võib seista Tema pühal mäel? See, kelle käed
on puhtad ja süda on alandlik. See, kes ütleb Jeesusele: "Jah."
Sina, kes oled käinud ilusat vaadet imetlemas,
Jumal tahab tuua su vaimse nägemise anni kõrgemale tasemele.
Saad näha Jumala vaateid. Näed kaugemale, sügavamale.
Näed eesmärki, saad rääkida ja julgustada, kirjutada üles,
mida Jumal räägib ja näitab. Süttigu prohvetlikkuse and,
Jeesuse imelisel nimel. Au Sulle, Isa, selle eest, mis Sa teed.
Läbimurre on väga lähedal.
Viimane pilt, mida nägin, puudutas meie armsat
kristlikku televisiooni TV7-t. Kogen, et TV7-l on osa
sarnasest kutsumusest, mis Moosesel oli.
Jumalaga kohtumine ja seejärel ülesande täitmine:
Viia rahvas välja orjusest ja tõotatud maale.
Nägin, kuidas tamm on murdumas, murdekohtadest pritsib juba vett.
Läbimurre on toimumas Jumala Sõna kuulutamise valdkonnas
ka TV7 kaudu. Läbimurre tuleb ja hakkab voolama kosk,
mis pulbitseb vääriskividest, kullast ja hõbedast.
See kosk muutub joaks, mis langeb inimeste keskele.
Keegi ei saa vastu seista sellele voolule, Jumala väelisele armastusele.
Keegi ei jää külmaks. Tulevad imed ja tunnustähed.
Õnnistuste vool.
Vaatajad, olete väga õnnistatud.
Võtame vastu ja näeme suuremat pilti.
Ütleme Jeesusele: "Jah."
Au Isale selle eest, mis Sa teed iga üksikisiku kaudu ja ka
kristliku meedia kaudu. Au Sulle, Isa, nüüd on aeg.
Sündigu Sinu tahe minu sees
Isa, ärata Soome Süüta Soome
Põlema ainult Sulle Sind teenima
Isa, ärata Soome Süüta Soome
Põlema ainult Sulle Sind teenima
Tõlge: Sanna Pitko